text: Kom helt tæt på delfiner i fjorden
  17 februar 2016 kl. 18.42
  To delfiner har i en uges tid svømmet rundt i Flensborg fjord.
  Delfinerne Delfi og Selfi, der blandt andet er set ved Okseøerne, søger tilsyneladende kontakt med mennesker, for roere, folk på bredden og dykkere har nydt synet af de flotte dyr.
  De færreste kommer dog lige så tæt på, som Stephan Thomsen fra Flensborg. Han er erhvervsdykker hos Flensborg Brandvæsen.
  Delfinerne svømmede lige forbi ham, da han tog kameraet med på et dyk i Flensborg fjord.
  Flere har lagt videoer på Facebook af deres delfinoptagelser.
  Se Stephan Thomsens undervandsvideoer her:
  På Facebookgruppen Delphine in Flensburg ligger en række videoer, blandt andet en flot video af kajakroere, der har fået selskab af delfinerne.
  